Nuwe spelers tree aan | Netwerk24
Nuwe spelers tree aan
Deur Marnus Kock 06 November 2019 06:00
Ashlon Davids (26), ’n veelsydige agterspeler, is een van die nuwelinge wat voortaan rugby vir die Poubloues gaan speel. Dié boorling van Malmesbury het die afgelope paar seisoene ’n draai by die Pumas, Leeus en Luiperds gemaak en ook Superrugby vir die Johannesburgers gespeel.
Davids wil homself in die nr. 10-trui vestig.
Ook “Aussie”, James Verity-Amm (25), veelsydige agterspeler van Kroonstad wat in die Varsityskild-reeks gespeel het voordat hy sy heil by die Western Force in Australië gaan soek het, is een van die nuwe spelers.
Onder die voorspelers is Andrew Beer­winkel, wat die afgelope twee seisoene vir die Pumas gespeel het, wat ewe gemaklik op vaskop- en loskopstut sak. Ook John-Roy Jenkinson, ’n stut, gaan hom in Kimberley vestig. Slot Mzwanele Zito was tot 2017 ’n Poubloue voordat hy vir Carcassonne in Frankryk gaan speel het.
Die Poubloues se voorseisoen het reeds begin en hulle sal tot 13 Desember oefen, waarna hulle in die nuwe jaar weer sal saamtrek.